LidanRubinov/Halacha-QA huggingface dataset:
שאלה: הברכה בכניסה לבית הכנסת: מה הם הפסוקים שיש לומר בכניסה לבית הכנסת וביציאה ממנו?
תשובה: כתב המשנה ברורה (תחילת סי' מו): קודם בואו לבהכ"נ בעוד שהוא עדיין בהחצר בהכ"נ יאמר "בבית אלקים נהלך ברגש". וירגיש וירתע עצמו בהכנסתו לבהכ"נ מרוב פחדו (בשם פע"ח) וימתין וישהא מעט ויאמר: "ואני ברוב חסדך אבא ביתך אשתחוה אל היכל קדשך ביראתך" ואח"כ יכנס (בשם המגן אברהם). ורבים נוהגים לומר נוסח ארוך יותר כמובא בסידורים - המתחיל ב"מה טבו אהליך יעקב". לאחר התפילה יש נוהגים לשבת מעט ולומר "אך צדיקים יודו לשמך ישבו ישרים את פניך". (תהלים קמ, יד). הרב יאיר וסרטיל
שאלה: לא ילבש בשערות האזניים: האם גם הורדת שערות באזניים יש בעיה של לא ילבש או בגלל שזה דבר שלא קורה הרבה, במיוחד אצל נשים, זה מותר?
תשובה: אם השיער חריג גם ביחס לגברים, מותר.
שאלה: קליפ - מצעד התועבה: בעוד כשבועיים אמור לצערי להתקיים מצעד הגאווה בירושלים. החלטתי להכין סרטון וידאו ולהעלות אותו לאינטרנט, בו רואים תמונות ממצעד הגאווה, תמונות של דת (כמו הכותל) וברקע השיר "על נהרות בבל" מספר תהילים. המטרה היא כמובן להראות את היופי שבקדושת ירושלים ומדוע צריך לשמור עליה. השאלה שלי היא האם הדבר הזה מותר? אני לא רוצה שיווצר מצב שיש תמונות שעלולות לגרום לחוסר כבוד לשיר המתנגן ברקע. האם מותר להכין סרטון וידאו כזה? ואם כן עד כמה פרובוקטיביות יכולות להיות התמונות שבו?
תשובה: אין לערבב תמונות של קדושה עם תמונות תועבה. עלינו לחזק את התורה ומצוותיה ומימלא ידחו ויתבטלו כל הסטיות והמחלות.
שאלה: השארת הכתובה בבית: בעלי נפטר לפני שנה וחצי. הכתובה שלי נמצאת אצלי בבית. האם זה ר? אני מרגישה שיש לי המון בעיות ועיכובים, האם יכול להיות בגלל שהכתובה בבית או בגלל שהתפילין שלו בבית? אין שימוש בתפילין מאחר והילד שלנו מתחת לגיל 13. מה עושים עם הכתובה עכשיו? אודה על תשובה בהקדם.
תשובה: אין כל קשר בין הכתובה או התפילין לבעיות. בעיות יש לפתור בצורה ענינית ובעיקר להתפלל לה' שיסייע לך לפתור את הבעיות. את התפילין אני מציע לשמור בבית, על מנת שישמשו את בנך בהגיעו לבר מצוה. אם יש צורך לבדוק ולשפץ אותם תעשי זאת. זכותם תגן עליך. באשר לכתובה, יש בה זכויות המגיעות לך תתייעצי עם דיין או פוסק בר סמכא אלו זכויות מגיעות לך.
שאלה: אמונה למרות חטאי עם ישראל במדבר: כפי שלמדתי, בעיקר בשיטת ריה"ל, עיקר האמונה שלנו מבוססת על התגלות ה במעמד הר סיני, במצרים ובמדבר. בעקבות פרשות השבוע האחרונות ובעיקר בחטא המרגלים (ספר במדבר) עלתה בפני השאלה: אם עם ישראל שהיה באותו דור וחווה את התגלות במראה עיניים לקה בחוסר אמונה איך מצפים מאיתנו שלא ראינו בעינינו ואנחנו כשלושת אלפים שנה אחרי להאמין?
תשובה: דור המדבר לא חטא בחוסר אמונה. אומנם היו לו נפילות וחטאים אבל לא היה לו ספק שה' קיים והוא מדבר עם בני אדם ומצווה אותם ונותן להם תורה, והוא פסוק מפורש: "ויאמינו בה' ובמשה עבדו". אומנם גם אנשי אמונה יכולים ליפול - ואכן כך קרה להם - אבל אין זה מטיל ספק בעצם האמונה שלהם. והראיה הטובה ביותר היא שהם לימדו את בניהם אחריהם להאמין בה'. ואילו היו מסופקים בדבר לא היו מלמדים את בניהם להאמין בה' אלא אומרים להם שיש להסתפק הדבר. ומאחר שכל דור לימד את בניו להאמין במציאות ה' ובתורתו מסתבר הוא שכל דור האמין שאכן כך הדבר, ושאבותיו לא שיקרו לו. ומכוח זה גם אנו קיבלנו את מורשת האמונה בקבלה העוברת מדור לדור וגם אנו מנצטרפים לשרשרת הדורות אנשי האמונה.
שאלה: בעיית קופות גמל - ריבית : לאחרונה התברר לי שיש בעיה עם קופות גמל שאין להם היתר עיסקא. מי אמור לדאוג לטפל בזה, אני האזרח הקטן או הרבנות הראשית או יש גוף אחר?
תשובה: בודאי שהאיסור להלוות בריבית חל עליך אישית והאחריות עליך. אתה יכול להיעזר ברבנות באשר לנסוח התר העיסקא.
שאלה: חיות טמאות - צפייה ודיבור: מה יחס ההלכה ל: 1. הסתכלות על חיות טמאות? 2. הזכרה בפה של מילים כמו חזיר וכדו? 3. האם יש הבדל בדברים אלו בין ילדים ותינוקות למבוגרים?
תשובה: חיות טמאות אסורות באכילה. אך יש בהם צורך ואין דבר בעולם שנברא שלא לצורך והתורה אומרת גור אריה יהודה וח אומרים הווי עז כנמר ואם לא מכירים את החיות האלו ולא יודעים מה טיבעם מדוע התורה וחכמים משתמשים בהם למשל. ועל כן איני יודע סיבה להמנע מלהסתכל עליהם ולראות מה רבו מעשיך ד'. אפשר ללכת לגן חיות עם ילדים ולהראות להם את החיות הטהורות והטמאות.
שאלה: רבי עקיבא - נושא כליו של בר כוכבא: כתוב שרבי עקיבא היה נושא כליו של בר כוכבא. האם "נושא כיליו" יש בזה משמעות נוספת?
תשובה: הדברים כתובים בדברי הרמב"ם. האחרונים חיפשו מקור לדברי הרמב"ם  ע"ש בכסף משנה. ונראה שאין כוונת הרמב"ם שרבי עקיבא ממש נשא כליו אלא כוונת הרמב"ם שרבי עקיבא נתן תמיכה מוסרית לבר כוכבא והיה שליחו לעודד את עם ישראל שיתנו אמון בבר כוככבא שהוא מלך המשיח. וכך מצאתי שבאר הרב חיים דוד הלוי בספרו מקור חיים.
שאלה: ישיבה בעיר העתיקה : אני תלמיד בכיתה י"ב בישיבה תיכונית ואני לקראת בחירת ישיבה. אחת הישיבות האופציונליות בשבילי היא ישיבה שממנה רואים את הר הבית. מכיוון שאני מכיר את עצמי ואני יודע שכל פעם שאני מגיע לכותל ורואה את הר הבית אני מתעצב נורא על זה שבמקום בית המקדש אני רואה את הכיפה והחששות שלי מהישיבה הנ"ל (למרות שאני ממש אוהב את ירושלים) הם: א. אולי יהיה קשה לי ללמוד תורה בשמחה שם (רואים מהבית מדרש באפן ברור מאוד את הכיפה). ב. אולי מתוך הרגל אני ישכח את ירושלים ואת ביהמ"ק יבנה במהרה ואתרגל לזה שהכיפה שם.
תשובה: האדר"ת שהיה הרב של ירושלים וגר בעיר העתיקה בכל פעם שראה את הר הבית פרץ בבכי והצער על החורבן ממש פגע בבריאותו. כיון שאתה רגיש ומצטער על החורבן וזה רגש חיובי. אולי עדיף שתבחר ללמוד במקום שלא רואים ממנו את הר הבית עד שיבנה המקדש. ואז תעבור ללמוד במקום קרוב לבית המקדש.
שאלה: לימוד קבוע בשבת : יש לי לימוד קבוע בשבת בכמה ספרים. במקרה ששכחתי ללמוד פעם אחת בספר אחד. מה עדיף ללמוד ישר שאני נזכר (במוצאי שבת או אחד מימי החול) או בשבת הבאה להשלים את זה. צדדי הספק שלי הם כאלה: מצד אחד הייתי אומר להשלים ישר שאני נזכר כמו שכתוב בשו"ע (קל"ח ב), שאדם שיש לו לימוד קבוע ביום ונאנס (במקרה שלי פשוט שכחתי. האם יש לזה דין אנוס?) אז ישלים ישר בלילה את הלימוד. מצד שני הבא"ח אמר שהלימוד בשבת שווה פי אלף מלימוד ביום חול, אז אולי עדיף להשלים בשבת הבאה? ומעניין לעניין באותו עניין, רציתי לשאול: אחד הלימודים הקבועים שלי הוא בספר "צדקת הצדיק" ובעז"ה סיימתי את שני החלקים הראשונים. האם ללמוד בשבת את החלק שלישי העוסק בשמירת הברית או לקפוץ לפרק הרביעי?
תשובה: עדיף ללמוד מיד כאשר אתה נזכר. וגם לשבת הבאה תלמד יותר להשלים את מה שהחסרת בשבת הקודמת. לעבור לפרק הרביעי.
שאלה: ארוע כשר במקום אשר פתוח בשבת: יש לנו ארוע לגיבוש חברתי מטעם העבודה אשר מתקיים בנמל ת"א באנגר (מרכז ארועים), במקום מתקיימים ארועים גם בשבת ויש להם את המטבח שלהם אשר הוא ללא השגחה. לארוע שלנו הוזמן קייטרינג כשר. יש בעיה הלכתית ללכת לארוע הנ"ל?
תשובה: צריך להימנע מלהיכנס למקום לא כשר, אפלו לקניית מיץ.
שאלה: חובת כיסוי ראש לאישה נשואה?: הובא לעיוני פסק הלכה מאיר עיניים ויסודי של הרב משאש זצ"ל. הריהו לפניך: לפי הרב כיסוי ראש אינו איסור כי אם מנהג שלא נוהג כיום כך שלשיטתו אין היום כלל שום חובה של כיסוי ראש לנשים נשואות. דבריו הם ברורים ומפורשים ולא משתמעים לשתי פנים. יצוין, שעד עתה חשבתי שחובת כיסוי הראש אין עליה עוררין, משל היתה כמו איסור אכילת חלב ובשר, והתכוונתי לשים כיסוי ראש כשאנשא, אף על פי שהמחשבה על כך הסבה לי צער רב. עתה לנוכח פסק הלכה זה, האם אני יכולה להיתלות על אילן גבוה זה ללא חשש ולא לשים כיסוי ראש?
תשובה: זו דעת יחיד שאינה מקובלת על כל הפוסקים.
שאלה: לחיצת יד לאבל: האם יש איסור ללחוץ יד לאבל? ואם לא האם יש בדבר טעם לפגם?
תשובה: באנגליה נוהגים כך אבל אין בזה איסור וזה לא נקרא שאילת
שאלה: קשר עם בת: אני בן 14. שאלתי היא איזה קשר עם בת הוא קשר אסור. כלומר, האם קשר כזה שאני מדבר עם בת במשך הרבה זמן נחשב לקשר אסור? אם אני מלווה בת לביתה זהו קשר אסור? או שמותר לי להרבות בשיחה ולהיות בקרבת בת במשך הרבה זמן, אבל להישמר מנגיעה ומקרבה קרובה מדי? ופה אני גם רוצה לצרף עוד שאלה - אם חבר או בת שואלים אותי אם את מי אני אוהב מהשבט, מה אני אמור לענות? והאם זה לא ר לאהוב מישהי מהשבט (כל עוד אין כוונה להביע את זה)? עלי לציין שאני שומר נגיעה ואין לי כוונה להיות חבר של מישהי גם אם יש לי אליה רגשות מסוימים. שבט - אני מתכוון לבני עקיבא.
תשובה: באופן פשוט עצם הקשר הקרוב והדיבור המרובה הוא נאסר שהרי מצב זה לא מוגדר להתרחק מן העריות מאד מאד. אין הגדרה מדויקת בהלכה מה מוגדר דיברו איסור אולם נראה שכל דיבור שאינו לצורך ענייני אלא סתם לצורך קירוב הוא ודאי אסור. גם במקום שנראה כלפי חוץ שמדובר על דיבור ענייני, כגון: ללמד את הבת משהו, אדם יבדוק עצמו טוב בפנים וירגיש שבעצם מה שמושך אותו זה ההנאה בשהות עם הבת. מלבד עצם ריבוי הדיבור שיש בו איסור בדרך כלל מגיעים לעוד איסורים. בעיקר מדובר על האיסור להרהר באישה שאסורה לך ובאיסור הסתכלות ביופי של הנערה. מעבר לשאלות האיסוריות יש כאן שאלה עיקרית שנוגעת לצורת ההתפתחות הרצויה בגיל הנעורים. חברות בגיל הנעורים היא בדרך כלל הוצאת כוחות שיש בנו כשעדיין לא הגיע העת והשעה. הדבר פוגע ביכולת להקדיש את כל הנפש לדברים אחרים שצריכים להתפתח בזמן הנעורים. הקשר עם המין השני תופס מקום בנפש שגונב לאדם את היכולת להיות מרוכז בפיתוח עצמו. בגיל הנעורים הנטיה להיות עם בן המין השני נעשת בצורה לא בשלה שהרי אי אפשר להגיע למיצוי הקשר. המצב הזה גורם במקרים מרובים ליסורים ועוגמת נפש. היהדות מתחילה להצטייר כהוראה שמגבילה וגונבת לנו אתה חיים. אולם האמת היא שהתורה עוזרת לנו לנתב את החיים ולעשותם בצורה האיכותית ביותר. אדם שישמור את הכוחות האלו לשלב מאוחר יותר יבוא כנייר חלק לקראת הקמת ביתו ויכול לבנות את ביתו בדרך גדולה ועליונה יותר.
שאלה: הקדשה על ספר: אני רוצה לקנות ספרים לזיכוי הרבים. האם יש אפשרות שאני אכתוב על הכריכה בצד הפנימי להצלחת וכו או מספיק שכוונתי שאלו הספרים הם יהיו לשם כך, ואולי שתי הדעות מקובלות?
תשובה: מותר לרשום על הספר שיהיה להצלחה וכדו'.
שאלה: כשרות וויטמנים של חברת "נאו": איך אני יכול לברר את הכשרות שיש על חברת הוויטמינים "נאו" בארצות הברית, האם זה כשר או לא?
תשובה: על חלק מהמוצרים של החברה הזו יש כשרות של הרב צורי נעמן, הרב האזורי של גן רווה. יש לבדוק בכל מוצר האם הוא כשר או לא (כתוב על הקופסא). באופן כללי, הפורומולות הצמחיות הם כשרים ברמת מהדרין. יש מוצרים המכילים חלב נכרי (מצויין על הקופסא) והם ברמת כשרות רגילה. בברכת התורה, WWW.Yeshiva.org.il
שאלה: מכנס מתחת לחצאית: האם מכנס שלושת רבעי מתחת לחצאית (כשהחצאית באורך צנוע) מותר? רואים את המכנס ממש קצת.
תשובה: הבעיה באופנה זו היא השלכותיה, תחילתה בהידור וסופה הידרדרות, המכנס מתקצר ועמו החצאית וכו'.
שאלה: קופסת לבן שהתפוצצה בסופר: הבן הקטן שלי זרק קופסא של לבן לתוך העגלה של הקניות בסופר, הקופסא התפוצצה והלבן נשפך. רציתי לשלם על הלבן אפילו שאחר כך התכוונתי לזרוק אותו לפח. הקופאית אמרה לי שלא צריך לשלם על זה. האם זה נכון (או שלדעתה לא צריך, אבל באמת זה גזל?)? אשמח לקבל גם מקור מראה מקום לתשובה.
תשובה: השאלה אינה בהלכות גזל כי אם בהלכות נזקי-ממון. כתוב במשנה חרש שוטה וקטן פגיעתם רעה, כי אינם בני אחריות משפטית, כיון שהמזיק להם חייב והם שהזיקו פטורים (ב"ק פ"ח ד). מדין תורה קטן פטור מכל נזק שעושה ומכיון שהילד איננו ממונו של ההורים, ההורים אינם חייבים לשלם בעד מעשה ילדיהם הקטנים. אומנם בשו"ע חושן משפט (סימן שמט, סעיף ה) מבואר שראוי לבית דין להכות הקטנים כדי למנוע תקלות עתידיות, וכמובן שהקנס מצד בית דין יכול להיות גם ממוני. כמו כן, פשוט שיש מצבים שההורה פטור מן הדין ובכל זאת מבחינה מוסרית ראוי שישלם. בנידון שלנו, נראה שאין מקום לחייב לשלם משתי סיבות: א. כאמור, קטן פטור מלשלם, ונראה שאין כאן פשיעה חינוכית שראוי לחייב עליה (ייתכן וזה תלוי בגילו של הקטן שהזיק). ב. אכן לקופאית אין סמכות להחלטות ממוניות בסופר, אלא הקופאית עובדת על פי המדיניות המקובלת במקום העבודה, ולא הייתה פוטרת מת במקום שחייבים לשלם שהרי הת לא הולך לכיסה האישי, ועל כגון זה מתאים לומר "אין אדם חוטא ולא לו", היינו חזקה על אדם שאינו חוטא לשם הנאתם של אחרים. ואכן מקובל במרכזי קניה רבים לפטור לקוח מלשלם על נזק שקרה בשוגג. הרב ינון זמיר
שאלה: גביית כסף עבור שיעור תורה: ישנו אתר אינטרנט המיועד לנשים בו ניתן לשמוע ולצפות בשיעורים תורניים. האתר דורש ת של 5 ש"ח עבור צפיה בשיעור. יש לציין כי זהו האתר היחיד שאני מכיר בו נדרש לשלם עבור לימוד תורה. האם ראוי לדרוש ת עבור כך, והאם יש חובה לשלם?
תשובה: א. אם האתר יכול לחסום את השיעורים והם אינם פרוצים באופן שהאתר אינו יכול לאכוף זאת - צריך לשלם. ב. נראה לי משונה לדרוש ת עבור זאת. עדיף למצוא תורם שיממן את פעילות האתר.
שאלה: לנסוע לאילת בתשעה באב: חשוב לי לדעת, האם מותר לנסוע לאילת בט באב והאם מותר להכנס לבריכה או לים? כי בדקתי בשולחן ערוך ולא מוזכר על להיכנס לים או משהו כזה רק על בשר יין גילוח וכביסה. חשוב לציין שאני ספרדי.
תשובה: א. אין איסור לנסוע לאילת בט"ב, בתנאי שאינך מסיח דעתך מהאבילות. ב. ט"ב אסור ברחיצה ופשוט שאסור להכנס לים או לברכה ביום זה.
שאלה: ברכת "פוקח עיוורים": למה אנו מברכים כל בוקר דווקא "פוקח עיוורים" ואין ברכה דומה "פותח אוזני חרשים" או "משיח אילמים"?
תשובה: בראיה זה בולט לעין, כי בשינה אדם עוצם עינים והעפעפים מכסים את העין. בשמיעה זה לא בא לידי הבלטה. לכן על קימה לדוגמא שבולטת, ממצב שכיבה למצב עמידה מברכים זוקף כפופים.
שאלה: סיבת גירושין: האם מצב בחיי הנישואין ובו האישה מאוסה בעיניי בעלה מצדיק גירושין? ע"פ ההלכה כמובן.
תשובה: לפי השולחן ערוך, אשה מזיווג ראשון אסור לגרש אלא אם כן מצא בה ערוות דבר, כלומר: אם מתנהגת שלא בצניעות. אמנם לפי הבית שמואל עולה, שאם הבעל שונא את אשתו מותר לגרשה גם בזיווג ראשון אלא שלכל הדעות כל המגרש אשתו הראשונה אפילו מזבח מוריד עליו דמעות. לכן כלל לא ראוי לגרש אם אין סבה קריטית כמו ערוות דבר. עד כאן ההלכה היבשה, אולם מנסיון העבר צריך לומר שטענה של הבעל שהאשה מאוסה עליו היא טענה שיכולה לנבוע מהרבה סיבות, וברוב המכריע של המקרים אם פונים ליועץ נישואין בשלב מוקדם ככל האפשר ניתן לבנות את הקשר מחדש ולהחזיר את האהבה והאמון בין שניכם ולהימנע מהמוצא האחרון והנורא, מצב עליו נאמר "אפילו מזבח מוריד עליו דמעות". הרב אברהם זרביב
שאלה: אשה שפספסה תפילה: אשה שנוהגת להתפלל שתי תפילות ביום, ופספסה את מנחה, מה דינה?
תשובה: שתתפלל את התפילה הסמוכה פעמיים.
שאלה: קניית ספרים לספריה כשרה ממעשר כספים: אנחו גרים במקום שבו הספרים שבספריה העירונית הינם בעיתיים לקריאת ילדינו (לא כל הספרים -חלקם). רצינו לפתוח ספריה לקהילה שלנו, ובכלל לכל מי שירצה, שיהיו בה רק ספרים כשרים ואיכותיים עם ערכים וכו לילדים ואולי גם למבוגרים. מדובר כמובן על ספרי קריאה ולא ספרי קודש. האם מותר לצורך זה לקנות את הספרים מכספי מעשר? יש לציין שללא אפשרות זו לא נראה שנוכל לפתוח את הספריה, כי ספרים אלה הם מאוד יקרים בד"כ והקהילה שלנו לא משופעת בכסף, וכן משופעת בילדים ב"ה. מדובר על הרבה אברכים ובני תורה -
תשובה: לעניות דעתי, כיון שיש בזה צורך גדול של חינוך הילדים, שיקראו דברים המותרים ולא האסורים ח"ו, יש בזה צורך מצוה ומותר לקנותן מכספי מעשר.
שאלה: תפילה למצוא חתן בעתיד: האם יש סגולה תפילה לזירוז החתן. למרות שאני רק בת 17. אמרו לי להתפלל תפילת מנחה, זה נכון?
תשובה: התפלה על חתן וזווג יכולה להאמר בגיל צעיר. ח כתבו על הפסוק "על זאת יתפלל עליך כל חסיד לעת מצוא", בדעה אחת בארו, שהכוונה למציאת איש את האישה. לכן מה שאת בגיל צעיר לא מונע להתפלל. יש שהזכירו תפלת מנחה אולם אין בכך הקפדה העיקר שאדם יתפלל על דבר שבו צריך כל כך הרבה סיעתא דשמיא. עצתי אליך שלמרות שאת מתפללת על עך לא להתרכז בתפלה רק בזה. לא כדאי שכל תפלה תזכירי זאת. למרות שיש להתפלל על כך, לא טוב שמבחינה נפשית את כל נפשך תשימי בענין זה. את צריכה להתפתח בתחומים רבים. את צריכה להצליח במה שאת לומדת, להתעלות במידות טובות ועוד. כל הדברים האלו לא פחות חשובים להקמת הבית. לכן עד שאת מתפללת על עצם הזיווג תתפללי על הדברים שיאפשרו לך לבנות בית גדול ואיכותי.
שאלה: ברכת שהחיינו על כיסוי ראש בטלית: אני מתעטף בטלית מאז שאני זוכר את עצמי. עכשיו אני רוצה לקבל על עצמי, בלי נדר, לכסות עם הטלית את הראש בתפילה. חשבתי על זה הרבה ואני בטוח שזה יוסיף לי המון לתפילה ולכן החלטתי לעשות זאת. האם עלי לברך שהחיינו?
תשובה: מברכים שהחיינו על בגד חדש ולא על צורת לבישה חדשה שלו, ולכן אין לברך שהחיינו במקרה שכתבת. בכל אופן, האשכנזים נהגו שלא לכסות את הראש בתפילה עד לחתונה ומהספרדים יש שמכסים.
שאלה: חינוך למניעת עישון: יש לי בן שהוא בן 17 וגיליתי שהוא מעשן, ע"י מישהו שדיווח לי על כך. אותו מישהו הציע לי לדבר איתו ומה לעשות לו. 1. האם עלי לשמוע למישהו אחר או לפעול לפי דרך החינוך שלי בלי שהוא יתערב? 2. איך דרך החינוך שלי צריכה להיות כלפי הבן לעניין העישון? איזה דרך טובה ומה הסיבות לשימוש בדרך הטובה ואי שימוש בדרך הרעה? 3. לאחר חינוך הבן, מה על הבן לעשות לקבל או לא לקבל?
תשובה: ראשית צריך להבין מה הסיבה שהבן מעשן. אולי זה מביע איזה חוסר, אולי סתם נסחף. אם זה מפני סיבה קודמת יש לטפל בשורש הבעיה. בכל אופן הדרך היותר נכונה היא לחזק את הכוחות הטובים שבבן לעודד ולשבח את הדברים הטובים שהוא עושה. לקרב אותו באהבה ולהגיע לכך שיהיה לו רצון לשמוע בקולך. ואז לדבר איתו על העישון אם יהיה עדיין צורך בזה.
שאלה: כהן שנכנס בטעות לבית עלמין: אני כהן ולפני מספר ימים הייתי בטיול בצפון הארץ בו ביקרנו, בין השאר, במקום שנקרא יד לי"ד ע"ש 14 נופלים שנפלו שם. המקום נראה כאנדרטה גדולה ומסביבות הרבה קטנות. המדריך דיבר ורק בסיום דבריו הבנתי שהמקום נחשב כבית עלמין וגופותיהם של ה-14 נמצאות בו (המקום מעין בית עלמין). השתדלתי לעזוב את המקום במהירות אך הרגשתי רע מכיוון שלא מספיק שמרתי על עצמי ממצבים כאלה. ביום לאחר המקרה, לא עליתי לברכת כהנים. שאלתי היא האם לכהן שנטמא במקרה כזה מותר לעלות לדוכן ולאחר כמה זמן? האם מותר לו לעלות לתורה? ובכלל איך אפשר לתקן במצב כזה?
תשובה: טומאת המת אינה פוסלת את הכהן מכהונתו, הרי כולנו טמאי מתים כולל הכהנים, אלא שלמרות זאת אסור לכהן להיטמא עוד פעם. תיזהר להבא.
שאלה: כסף שבא בעבירה: שאלתי את הרב מה הדין אם קיבלתי מתנה ממישהו שאני יודעת שמרוויח את כספו בעבירה כלשהיא. מה עלי לעשות עם הכסף? האם התשובה משתנה כאשר הכסף ניתן על ידו של עובר העבירה כצדקה? הרב ביקש לברר: האם הכסף הוא גנוב או שבא מממכר של חפץ גנוב. אין מדובר לא בזה ולא בזה, אלא בכסף שמרווח בשוק האפור (הלוואות בריבית). מה עלי לעשות אם קיבלתי כסף כזה במתנה?
תשובה: אומנם ריבית חייבת בהשבה אך זו חובתו האישית של המלוה ולא של אחרים שקבלו ממנו מתנות.
שאלה: העתקת פונטים ללא ת : קיבלתי דיסק עם פונטים (גופנים) להתקנה במחשב, שככל הנראה עולה כסף. האם מותר לי להתקין את הפונטים במחשב (לצרכים פרטיים ולא מסחריים) למרות שלא שילמתי עליהם וגם מי שמסר לי את הדיסק לא שילם עבורם? יצויין שאינני יודעת מאיפה משיגים בת את הדיסק.
תשובה: אם באמת דיסק כזה נמכר אסור אלא אם כן אפשר להשיג זאת באינטרנט בחינם.
שאלה: התפתחות התורה עפ"י הכוזרי: מלך הכוזרים שואל את החבר איך התפתחה התורה (מאמר ראשון פ) והחבר עונה לו שהתורה לא התפתחה אלא נבראה בבת אחת כבריאת העולם. אולם התורה הרי כן התפתחה כי בתחילה ניתנה התורה שבכתב, ולאט לאט נכתבו ספרי הנביאים והכתובים, ואז במשך אלפי שנים נכתבה התורה שבע"פ. אז למה זה נחשב שהתורה לא התפתחה אלא נבראה?
תשובה: כל מה שעתיד תלמיד לחדש כבר נאמר למשה בסיני. התורה שבעל פה מבארת את התורה שבכתב אך לא מוסיפה או גורעת דבר מהתורה. ואסור לנביא לחדש מצוה.
שאלה: לקחת חול מהים: האם מותר לקחת כמה שקי חול מהים לצורך פרטי (ארגז חול בבית לילדים)?
תשובה: לא נראה לי שיש בזה בעיה. להביא משאית אולי זה משחית את החוף אבל באופן מועט נראה שאפשר, כמו אדם הלוקח קיסם מגדר של חברו - זהו דבר מועט שאין בו קפידא.
שאלה: צלחות וסכו"ם חלבי למאכלים בשריים: בטעות השתמשו בסכו"ם חלבי ובצלחות פורצליין להגשה ומאכל מאכלים בשריים חמים. חלק מסכו"ם עם קת מפלסטיק וחלק לא. מה דינם של כלים אלו? ואם צריך להגעיל, כיצד אעשה זאת?
תשובה: בדרך כלל סכו"ם וצלחות הינם כלי שלישי, ולכן אין צורך בהגעלתם.
שאלה: אור במקרר בשבת: יש לי מקרר בבית שיש לו אור אך אין לו מתג כיבוי. חיפשתי אך לא מצאתי שום מתג. מה אני יכולה לעשות? כי המקרר הוא דבר מאוד הכרחי בשבת. האם בנות חייבות ללכת לבית כנסת בשבת? כי כשאני הולכת רוב הנשים אינן נמצאות בבית כנסת (בימי שישי).
תשובה: תוציאי את המנורה לפני השבת. בנות אינם חייבות ללכת לבית הכנסת כלל.
שאלה: מתנת בית מלון לאבל: אבי מצוי בשנת אבל על מות אימו (לפני כחודשיים). האם מותר לתת להורי שיחיו, כמתנה, סוף שבוע בבית מלון לרגל יום נישואיהם, שמא הדבר אסור לאבי?
תשובה: כן, זה למנוחת הנפש ומותר. זה לא מסיבת מרעות שאסורה.
שאלה: נישואין בטעות לבעל שני: מצורף סיפור האמור להתפרסם בעלון שבת ברוסית, וכדי שלא לטעות בהלכה רציתי לדעת מה פסק ההלכה למצב הנ"ל. המדובר בזוג יהודים שיש להם 2 ילדים. הבעל, יהודה (שם בדוי), סוחר. הוא יצא עם שיירת רוכלים מארץ ישראל על גבי גמלים לחו"ל. בדרך התנפלו עליהם שודדים, חלקם הצליחו להימלט לנפשותיהם וחלקם נרצחו. מיודעינו יהודה הצליח להימלט ושוב נתפס ע"י שודדים אחרים שלקחו אותו בשבי למטרת מכירתו לעבד. התמזל מזלו של אותו יהודה והוא נקנה לעבד ע"י עשיר ערבי. לעשיר הייתה אישה אך לא היו להם ילדים. במהלך שנתיים אשתו של הערבי נפטרה וגם הוא חלה. בגלל אהבתו למשרת היהודי הוא החליט להוריש לו את כל רכושו במקרה של פטירתו וכך באמת היה. אחזור לתחילת הסיפור. לאחר התנפלות השודדים על השיירה, הסוחרים היהודים שהצליחו להימלט מצאו גופה של סוחר יהודי אכולה באופן שהייתה קשה לזיהוי ע"י תנים (כלבי בר) הם היו בטוחים שזה הוא חברם יהודה עפ"י בגדיו ולקחו אותו בחזרה לביתו לקבורה. בית דין קבע, ע"י 2 עדים, כשרים את מותו של יהודה בטעות. בית הדין התיר לאשתו של יהודה להתחתן אך האישה במשך השנתיים לא רצתה להתחתן בהתעקשה להשלים עם המציאות של מות בעלה והרגשה שעודו חי. לאחר שנתיים אחרי לחץ מהקהילה התרצתה להשתדך והתחתנה עם אדם אחר בשם ראובן (שוב שם בדוי) וילדה לו 2 ילדים נוספים. לאחר שנתיים, כשאותו עשיר ערבי נפטר ועבדו יהודה ירש את כל הונו, חזר יהודה לישראל לעיר בה התגורר ונודע לו שאשתו התחתנה וכמובן שהוא רוצה לחזור לאשתו. האם ראובן צריך לתת גט לאשתו או ההפך, ובכלל מה עושים במצב שכזה?
תשובה: יש לדעת ששאלה בנושא זה היא מהנושאים החמורים בהלכה ואין זה נושא לשאלות באינטרנט. בכל מקרה בנושא של עגונות יש לפנות מיד לבית הדין שחוקר את הענין לפרטיו המדויקים והוא זה שמכריע. באופן כללי (וכמובן שלא למעשה), לפי הנתונים שנכתבו בסיפור (אני מבין שזה רק סיפור ואינו מקרה אמיתי) על האשה לצאת בגט מיהודה וגם מראובן. הרב תומר ישראלי
שאלה: "בן זכר": עמית לעבודה זרק שאלה באוויר שחילחלה לתודעתי וקצת הסיחה את דעתי. מדוע אנחנו מברכים ב"בן זכר", וכי זה לא הרי ברור מאליו?
תשובה: אולי זה בגלל הגמרא במסכת קידושין (דף פב, ב) האומרת: "אשרי מי שבניו זכרים, ואוי לו למי שבניו נקיבות". ונאמרו כמה פירושים על הביטוי "בניו נקבות" ושלא נאמר "בנותיו", וכנראה בגלל זה אומרים "בן זכר". בברכת התורה, WWW.Yeshiva.org.il
שאלה: בר מצווה באב: הבן שלי חילוני וסובל מהפרעת קשב. הוא נולד ב-ו באב, מה הוא צריך לקרוא בעליה לתורה? אני אלמד אותו לבד, אין לנו תקציב למלמדים.
תשובה: לא כתבת באיזה שנה הבר מצווה. השנה זה יוצא בפרשת "ואתחנן" ובשנתיים הבאות בפרשת "דברים". יש שאינם רוצים לעשות בר מצווה בשבת דברים-חזון ולכן דוחים בכל מקרה את בר המצווה לפרשת "ואתחנן". מצד ההלכה בר מצוה אינו צריך כלל לקרוא בתורה אלא רק לעלות אליה אף שיש קורא אחר. לכן אם קשה לו ללמוד, הוא יכול לעלות בלי לקרוא. אם הוא יכול ללמוד חלק מהקריאה, ילמד את העליה בה הוא יעלה לתורה, וזה אינה חייבת להיות עליית המפטיר אם אינו מעוניין לקרוא גם הפטרה.
שאלה: כשרות דבש דבורים: האם דבש שמיוצר בארץ הוא בחזקת כשר (קניתי דבש ואין עליו כשרות, מכוון שמיוצר לצורך שיווק פנימי במשרד החקלאות מכוורות צריפין שהם כוורות ניסיוניות ) או שבארץ יכול לקרות מצב שגם בדבש המגיע מכוורות בפיקוח (אני מתכוון לפיקוח וטרנרי) יכול להיות שהוספה תוספת לא ממקור כשר? חשוב לציין שאין לי אפשרות לבדוק באופן ישיר אצל משווקים ואני לא יודע איך תהליך הייצור ואריזה נעשים.
תשובה: אם הדבש טהור ולא מזויף הוא כשר.
שאלה: להוריד שערות מהרגליים בסכין: האם לאישה מותר להוריד שערות מהרגליים בעזרת סכין?
תשובה: כן.
שאלה: מחילה על העוונות: האם זה נכון שמי שמניח תפילין מתעטף בציצית מוחלים לו בשמיים על כל עוונותיו?
תשובה: הובא בשם השימושא רבה  בסוף הל' תפילין לרא"ש, שמי שמתעטף בציצית, מניח תפילין, קורא קריאת שמע ומתפלל מובטח לו שהוא בן עולם הבא. אולם מה בדיוק כוונת המאמר, איזה רמה של ריכוז צריכה להיות התפלה ובאיזה התמדה מדובר, שם לא מפורט. בכל אופן ודאי למדנו את המעלה הגדולה במצוות אלו. עוד יש להוסיף שמובטח שהוא בן עולם הבא. אולם גם בעולם הבא יש מדרגות שונות, יש מי שזוכה לחלק קטן ויש מי שזוכה לחלק גדול. אם כן, ודאי שנתאמץ במצוות אלו אולם לא נניח לשאר המעלות שמביאות אותנו לעולם הבא. המצוות הם תעודת ביטוח. אולם כמה תקבל בביטוח זה משתנה בתנאים השונים.
שאלה: קרם הגנה בשבת: האם מותר למרוח קרם הגנה בשבת, האם ניתן להחליף בג ל או ספריי?
תשובה: מצד ההגנה שבדבר אין איסור ולכן ספריי יהיה מותר. אולם משחה אסור למרוח ולכן אם אפשר להניח בלי למרוח מצוין אולם המריחה אסורה.
שאלה: עגלת קניות - שאלת המשך: שאלתי את הרב לגבי עגלת קניות שמצאתי ברחוב ונשאר בה מטבע. הרב השיב לסעיף א - שמי ששם את המטבע התייאש. א. מדוע? הרי ייתכן שהוא הכניס מוצרים לביתו ותכנן להחזיר את העגלה כשיזדמן לו לחזור באותה דרך לכיוון הצרכניה דבר שמצוי לצערנו. ב. כמו כן, הרב לא פשט את הספק לגבי עצם ההחזרה שעלול להיווצר חילול ה' כשרואים אותי מחזיר את העגלה ויחשבו שאני לקחתי אותה מחוץ לשטח החנות.
תשובה: א. מכל מקום לאחר שהלוקח הבין שהעגלה נלקחה הוא ודאי התייאש, כי איפה יחפש עכשיו? ב. לא נראה שיחשדו בו שגנב אותה, כי אז לא היה הולך עימה בריש גלי לחנות ברחוב, אלא ודאי מבינים שהולך להחזירה שהרי גנב גונב בצנעא.
שאלה: עושה מעשה עמך: האם מי שאינו שומר שבת וכשרות הוא בגדר של אחד שלא עושה מעשה עמך ומותר לדבר עליו לשון הרע, האם אין אנו אומרים שהוא תינוק שנשבה ואז יהיה אסור לדבר עליו לשון הרע?
תשובה: אכן יש הרבה שהם בגדר תינוקות שנישבו. ואסור לדבר עליהם לשון הרע. אמנם אם הדיבור הכרחי כדי לא ללמוד מהם זה אינו לשון הרע ומותר לדבר לצורך.